Пенчо Славейков
Кал е, където обърнете глед…

chitanka.info

Кал е, където обърнете глед.

Как неприветно и грозно е вред!

Сякаше, както се казва, до шия

втънал е целия свят в мръсотия…

Снощи бе тъй, а при утренний свет —

от грозотия ни диря, ни след:

всичко облякла е зимата ранна

в своята бяла, невинна премяна.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.